पाएं अपने शहर की ताज़ा ख़बरें और फ्री ई-पेपरडाउनलोड करें
खतरनाक रूप में बढ़ रहे कोरोना संक्रमण के बीच राहत की खबर यह है कि रिकवरी दर भी बेहतर हो रही है, डेथ रेट काफी कम हुई है। अबतक मिले कुल संक्रमितों में से 76 प्रतिशत ठीक हो चुके हैं। इस समय जिले में 8539 मरीजों का इलाज चल रहा है। वैसे तो अप्रैल से लेकर अबतक जिले में मौत का आंकड़ा बढ़ा है लेकिन मृत्यु दर महज 0.44 प्रतिशत है।
4 अप्रैल से 4 मई तक जिले में 17549 नए केस मिले। यह आंकड़ा इसके पहले मिले कुल संक्रमितों से ज्यादा है। लेकिन इस एक माह में 9712 मरीज ठीक हुए हैं। इस बीमारी के आठ से 14 दिन के पीरियड में काफी मरीज ठीक हो रहे हैं। कोरोना काल में अब तक जिले में 150 लोगों की मौत हुई है।
घर के लिए नहीं मिलेंगे ऑक्सीजन सिलेंडर
जिले में घर में मरीज के लिए ऑक्सीजन सिलेंडर नहीं दिए जाएंगे। ऑक्सीजन व्यवस्था कमेटी अधिकारी डीटीपी नरेश कुमार ने बताया कि छोटूराम विवि के हॉस्टल में 200 बेड का कोविड सेंटर बनाया है। अब इसमें ऑक्सीजन के 50 बेड हैं। ऑक्सीजन की आवश्यकता वाले मरीज को यहां एडमिट किया जाएगा।
अस्पतालों में बेड व्यवस्था की रिपोर्ट कर रही भ्रमित
विभाग की रिपोर्ट अनुसार 3 अप्रैल तक कुल एक्टिव मरीज 8247 है। इसमें 7865 होम आइसोलेशन में व 382 अस्पतालों में हैं। विभाग कि जिला स्तर पर जारी होने वाली रिपोर्ट में 28 कोविड सेंटर और अस्पतालों में 3219 बेड हैं।
इसमें सरकारी और निजी अस्पतालों में 810 ऑक्सीजन बेड, 60 आईसीयू बेड और 102 वेंटिलेटर बेड हैं। स्वास्थ्य विभाग की ऑनलाइन रिपोर्ट में कोविड सेंटर को छाेड़कर कोविड अस्पतालों के 1059 बेड दिखाए हैं। इसमें नॉन ऑक्सीजन बेड 247, ऑक्सीजन बेड 634, आईसीयू बेड 176 व वेंटिलेटर 86 हैं। मंगलवार की रिपोर्ट में 389 बेड खाली इनमें 148 ऑक्सीजन बेड व 13 वेंटिलेटर हैं।
सैंपल के अनुसार पॉजिटिव मिलने की दर 32 प्रतिशत
मंगलवार को 3802 सैंपल की रिपोर्ट आई। इसमें 1174 नए पॉजिटिव केस सामने आए। सैंपल अनुसार पॉजिटिव मिलने की दर 32 प्रतिशत की रही। जिले में अब तक कोरोना काल में 34654 मरीज मिल चुके हैं। हालांकि मरीज ठीक भी हो रहे हैं। मंगलवार को 879 मरीज ठीक हुए।
यहां तैयार किए जा रहे ऑक्सीजन बेड
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn